اسلم کھوکھر

ابتدائی زمانہ
اسلم کھوکھر 5جنوری 1920ء کو لاہور میں پیدا ہوئے۔ انھوں نے پاکستان کے علاوہ مسلم' ناردرن انڈیا اور انڈین ریلویز کی طرف سے کرکٹ کھیلی۔ وہ ایک محترک سٹروک پلیئر تھے' خصوصاً فیلڈنگ میں ان کی چابک دستی قابل دید تھی اور بائولنگ میں لیگ بریک اور گگلی کی صلاحیتوں کے ساتھ ان کو دیکھنا قابل تعریف تھا۔

 ٹیسٹ کرکٹ 
انھوں نے 1954ء میں پاکستان کی کرکٹ ٹیم کے ساتھ انگلستان کا دورہ کیا اور اس کے باوجود انھوں نے 28.06 کی اوسط سے ٹور میچز میں 421 رنز بنائے مگر انھیں ٹرنٹ برج کے مقام پر منعقدہ ٹیسٹ میں جدوجہد سے نبردآزما دیکھا گیا جہاں انھوں نے دونوں اننگز میں 16 اور 18 رنز بنائے۔ یہی وجہ تھی کہ اس کے بعد ان کو کرکٹ کا موقع نہ مل سکا۔ اس سے قبل 1952-53ء میں انھوں نے اس غیر سرکاری ٹیسٹ میں بھی شرکت کی تھی جو لاہور میں ویسٹ انڈیز کی مہمان ٹیم کے خلاف تھا۔
 ریٹائرمنٹ کے بعد 
کرکٹ سے ریٹائر ہونے کے بعد انھوں نے امپائرنگ کا شعبہ چنا اور 3 ٹیسٹ میچوں میں اس حیثیت سے شرکت کی۔ یہ 1973-77ء کے درمیانی عرصے کی بات ہے جبکہ اس کے بعد انھوں نے ایچی سن کالج کے کرکٹ کوچ کی حیثیت بھی اپنے فرائض انجام دیے اور 1980ء میں دہائی میں انھوں نے قومی ٹیم کے ٹریننگ کیمپ کے لیے بھی کام کیا۔
 اعداد و شمار' وفات 
ٹیسٹ کرکٹ کے علاوہ محمد اسلم کھوکھر نے فرسٹ کلاس میں بھی اپنے جوہر دکھائے۔ انھوں نے 46 فرسٹ کلاس میچز کی 75 اننگز میں 8 بار ناٹ آئوٹ رہ کر 1863 رنز 2 سنچریوں اور 13 نصف سنچریوں کی مدد سے بنائے جس کی اوسط 17.00 تھی۔ ان کا زیادہ سے زیادہ سکور 117 تھا جبکہ بائولنگ میں 28.55 کی اوسط سے 20 وکٹ بھی لیے۔ 26 رنز کے عوض 6 وکٹوں کا حصول ان کا بہترین ریکارڈ تھا جبکہ 18 کیچز بھی ان کے ریکارڈ کا حصہ تھے۔ ایک وقت میں ان کا شمار ان کرکٹرز میں ہوتا تھا جو پاکستان کے طویل العمر کرکٹ کھلاڑی تھے تاہم بعد میں یہ اعزاز وزیر محمد کے پاس چلا گیا کیونکہ محمد اسلم کھوکھر 22 جنوری 2011ء کو 91 سال اور 17 دن کی عمر میں لاہور میں انتقال کرگئے۔ ان کے ایک بھائی محمد اکرم کھوکھر بھی تھے جنھوں نے امپائرنگ کے فرائض ادا کیے لیکن وہ ان سے بھی قبل 23 نومبر 1997ء کو لاہور ہی میں وفات پا گئےhttps://www.espncricinfo.com/player/aslam-khokhar-41283

 مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی
 ٹیسٹ کرکٹ ایمپائرز کی فہرست

 حوالہ جات 

زمرہ:1920ء کی پیدائشیں
زمرہ:2011ء کی وفیات
زمرہ:پاکستان ریلوے کے کرکٹ کھلاڑی
زمرہ:پاکستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:پاکستانی ٹیسٹ کرکٹ امپائر
زمرہ:پنجاب (پاکستان) کے کرکٹ کھلاڑی
زمرہ:شمالی زون (پاکستان) کے کرکٹ کھلاڑی
زمرہ:لاہور سے کرکٹ کھلاڑی
زمرہ:لاہور کے کھلاڑی
زمرہ:مسلمان کرکٹ کھلاڑی
زمرہ:شمالی ہندوستان کے کرکٹ کھلاڑی
زمرہ:سنٹرل زون (پاکستان) کے کرکٹ کھلاڑی